ગ્લેમર વર્લ્ડ છોડીને આવી શાંત જગ્યાએ રહેવા અને કામ કરવાનો વિચાર તેમને ક્યાંથી આવ્યો, તે જાણવું પણ દિલચસ્પ છે. એક ઇન્ટરવ્યૂમાં તેમણે કહ્યું હતું કે, ‘ગ્લેમર વર્લ્ડમાં ગ્લેમર જ નથી, તે તો જોનારા લોકોમાં છે. તેમાં કામ કરનારા કોઈ ગ્લેમર નથી, અમારી આંખો ખરાબ થઈ ગઈ છે ‘કૃષ્ણા’ના શૂટિંગમાં તેજ રોશનીમાં કામ કરીને.’ એવું કહેવાય છે કે, તેમની અંદર આધ્યાત્મિક એનર્જી બાળપણથી જ હતી. પાંચ વર્ષના હતા તો બોલતા નહોતા, લોકો વિચારતા હતા કે છોકરો બોલી શકતો નથી. ત્યાર બાદ અભ્યાસ પૂરો કરી એક્ટિંગમાં આવ્યા અને આ શ્રી કૃષ્ણાવાળો પ્રોજેક્ટ ચાલી રહ્યો હતો ત્યારે તેમનું મન આ બધાથી દૂર જતું રહ્યું. રામાનંદ સાગરને હાથ જોડી તેમણે કહી દીધું હતું કે, હવે મને માફ કરો, આ મારો લાસ્ટ પ્રોજેક્ટ છે, ત્યાર બાદ જય શ્રીકૃષ્ણ.’